## In atenția părinților și elevilor

Având în vedere incidența cazurilor COVID pentru Municipiul Brad de 1,53 precum si Ordinul Ministrului Educației nr. 3235/93 cu privire la aprobarea măsurilor de organizare a activității în cadrul unitaților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-COV2, în urma consultării Consiliului Profesoral si a aprobarii Consiliului de Administratie, vă comunicăm următoarele:

La Scoala Gimnazială ”Mircea Sântimbreanu ” Brad în perioada 1-5 martie 2021 cursurile se vor desfașura dupa scenariul galben

* **Invatamant ”Față în față”**
  + Grupele de grădinița cu program normal si grupele cu program prelungit
  + Clasele I – IV
  + Clasele a VIII-a
* **Invatământ ”online”**
  + Clasele V – VII

Pentru elevii care participă la cursurile din unitatea școlară sunt asigurate conform Ordinul Ministrului Educației nr. 3235/93 normele de distanțare, culoare de acces, substanțe dezinfectante, personal medical.

In unitatea școlara elevii vor fi observați cu privire la starea de sănătate de către personalul medico sanitar si de personalul didactic al scolii.

Rugăm în mod special părintii să evalueze zilnic starea de sănătate a copilului înainte de plecarea la școală. In cazul în care copilul prezintă simptome vă rugăm sa contactați medicul de familie.

Purtarea mastii de protectie este obligatorie pentru elevii si personalul unitatii scolare

Parinții/aparținătorii nu vor avea acces în curtea unitații de învățământ și nu vor putea însoți copiii în unitatea de învătământ

Comunicarea cu personalul școlii se va face prin mijloace electronice sau telefonic

Părinții au obligația să anunțe unitatea de învățământ cu privire la absența elevului în următoarele situații:

– elevul prezintă simptome specifice infectării cu virusul SARS-CoV-2;–

 elevul a fost diagnosticat cu SARS-CoV-2;

– elevul este contact direct al unei persoane diagnosticate cu SARS-CoV-2 și se află în carantină.

DIRECTOR,

Prof. Miheț Ancuța

**Extras din Ordinul Ministrului Educației nr. 3235/93**

**Regulile de suspendare a activității școlare la apariția infectărilor**

-la un caz depistat în clase primare şi în grădiniţe toţi acești copii stau acasă în izolare 14 zile

-dacă acei copii merg în schimburi la grădiniţă şi în clasele primare - stă acasă doar grupa în care s-a depistat cazul

- în consecință, la grădiniţă şi clasele 0-4 la un caz depistat - intră în izolare copiii 14 zile, cu ore online

-dacă apar cazuri în rândul profesorilor - se face anchetă epidemiologică şi se decide ulterior dacă e cazul să fie carantinată unitatea, respectiv să treacă în online toată şcoala

Art. 9

Suspendarea cursurilor în unitățile de învățământ preuniversitar/conexe se dispune în următoarele situații:

a) La apariția unui caz confirmat de îmbolnăvire cu virusul SARS-CoV-2 într-o grupă de învățământ preșcolar sau clasă de învățământ primar. În această situație se suspendă cursurile grupei sau clasei respective pentru o perioadă de 14 zile. În situația în care în aceeași sală cursurile sunt organizate în schimburi, se vor suspenda doar cursurile pentru clasa în care a fost confirmat cazul de îmbolnăvire cu virusul SARS-CoV-2, urmând ca elevii din schimbul următor să își desfășoare cursurile, după finalizarea procedurilor de dezinfectare a sălii de clasă.

b) La apariția unui caz confirmat de îmbolnăvire cu virusul SARS-CoV-2 într-o clasă de învățământ gimnazial, liceal, profesional și postliceal se efectuează ancheta epidemiologică și testarea contacților acestuia. Conducerea unității de învățământ va decide în urma consultării DSPJ/DSPMB dacă se impune carantinarea celor care fac parte din aceeași clasă sau suspendarea cursurilor, după caz.

c) La apariția a două cazuri confirmate de îmbolnăvire cu virusul SARS-CoV-2 într-o clasă de învățământ gimnazial, liceal, profesional și postliceal se suspendă cursurile clasei respective pentru o perioadă de 14 zile. În situația în care în aceeași sală cursurile sunt organizate în schimburi, se vor suspenda doar cursurile pentru clasa în care a fost confirmat cazul de îmbolnăvire cu virusul SARS-CoV-2, urmând ca elevii din schimbul următor să își desfășoare cursurile după finalizarea procedurilor de dezinfectare a sălii de clasă. Măsura suspendării este dispusă prin decizia conducerii unității de învățământ/instituției conexe, după consultarea DSPJ/DSPMB, cu aplicarea prevederilor [art. 9 alin. (4) din Regulamentul-cadru](http://legislatie.just.ro/Public/DetaliiDocumentAfis/234994) de organizare și funcționare a unităților de învățământ preuniversitar, aprobate prin [Ordinul ministrului educației și cercetării nr. 5.447/2020](http://legislatie.just.ro/Public/DetaliiDocumentAfis/234993), cu modificările și completările ulterioare.

(2) DSPJ/DSPMB va efectua ancheta epidemiologică, va stabili contacții direcți ai cazurilor confirmate și va decide împreună cu conducerea unității de învățământ dacă se impune carantinarea celor care nu fac parte din clasa la care s-au suspendat cursurile, inclusiv a personalului didactic/ nedidactic/auxiliar.

(3) La apariția cazurilor de îmbolnăvire cu virusul SARS-CoV-2 în rândul cadrelor didactice, didactice auxiliare sau nedidactice, acestea au obligația de a anunța conducerea unității de învățământ care va informa DSPJ/DSPMB. DSPJ/DSPMB, în urma anchetei epidemiologice, va stabili care sunt contacții direcți ai acestora și va decide împreună cu conducerea unității de învățământ dacă se impune suspendarea activităților didactice la nivelul unității de învățământ. Măsura suspendării este dispusă prin hotărârea CJSU/CMBSU, la propunerea conducerii unității de învățământ/instituției conexe, cu avizul ISJ/ISMB și al DSPJ/DSPMB.

(4) În situațiile prevăzute la alin. (1) lit. a)-c) și alin. (3) procesul de învățământ continuă în sistem online.

**Măsurile sanitare și de protecție în unitățile de învățământ   
preuniversitar/unitățile conexe în perioada pandemiei de COVID-19**

Măsuri de protecție la nivel individual

1. Spălarea/Dezinfectarea mâinilor Atât elevii, cât și personalul au obligația de a se spăla/de a-și dezinfecta mâinile:

a) imediat după intrarea în școală și înainte de a intra în sala de clasă;

b) înainte de pauzele de masă;

c) înainte și după utilizarea toaletei;

d) după tuse sau strănut;

e) ori de câte ori este necesar.

2. Purtarea măștii de protecție:

a) masca de protecție este obligatorie pentru întreg personalul unității de învățământ și va fi purtată în sălile de clasă, în cancelarie, în timpul deplasării în incinta unității de învățământ și în timpul pauzelor, atât în interior, cât și în exterior;

b) masca de protecție este obligatorie pentru elevii din învățământul primar, gimnazial și liceal și pentru studenți și va fi purtată în sălile de clasă, în timpul deplasării în incinta unității de învățământ și în timpul pauzelor, atât în interior, cât și în exterior;

c) masca de protecție nu este obligatorie în cazul preșcolarilor;

d) schimbul măștii de protecție între persoane este interzis.

IV. Instruirea personalului și comunicarea permanentă de informații pentru elevi și părinți privind măsurile de prevenire a infecției cu SARS-CoV-2:

1. personalul medico-sanitar sau, în absența acestuia, persoana desemnată de unitatea de învățământ va efectua instruirea personalului didactic, personalului didactic auxiliar și nedidactic pentru a observa starea de sănătate a elevilor și pentru implementarea normelor din prezentul ordin și va furniza informații privind: elemente generale despre infecția cu SARS-CoV-2, precum cele de igienă, tehnica spălării pe mâini, recunoașterea simptomelor COVID-19, modul de purtare și eliminare corectă a măștilor, măsurile de distanțare fizică necesare;

2. cadrele didactice au obligația să anunțe cadrul medical școlar sau responsabilul desemnat de conducerea unității în cazul în care elevii prezintă în timpul orelor de curs simptomatologie (tuse, dureri de cap, dureri de gât, dificultăți de respirație, vărsături), însoțite sau nu de creșteri de temperatură, în vederea aplicării protocolului de izolare;

3. instruiri periodice ale elevilor: în prima zi de școală și cel puțin o dată pe săptămână elevii vor fi instruiți de către cadrele didactice în vederea respectării măsurilor de protecție și prevenție a infecției cu SARS-CoV-2.V.

Comunicarea de instrucțiuni/informații pentru părinți

Părinții vor fi încurajați să participe la educația pentru igiena și sănătatea copiilor, astfel încât revenirea în școală să se facă în siguranță. Părinții vor fi încurajați să monitorizeze starea de sănătate a copiilor și să acționeze responsabil.Sfaturi utile pentru părinți:

1. evaluați zilnic starea de sănătate a copilului înainte de a merge la școală;

2. în cazul în care copilul prezintă simptome în timpul programului școlar, părintele se va prezenta imediat la unitatea școlară pentru preluarea preșcolarului/elevului și va contacta telefonic medicul de familie sau serviciile de urgență, după caz;

3. discutați cu copilul despre cum acesta se poate proteja pe el, dar și pe cei din jur împotriva infecției cu virusul SARS-CoV-2;4. explicați-i copilului că, deși școala se redeschide, viața de zi cu zi nu va fi la fel ca înainte și că trebuie să respecte măsurile de prevenire pentru evitarea răspândirii infecției;

5. acordați atenție stării mentale a copilului și discutați cu el despre orice modificări ale stării lui emoționale;

6. învățați-vă copilul cum să se spele pe mâini corespunzător și vorbiți cu acesta despre cum să respecte sfaturile generale cu privire la o igienă corespunzătoare și la păstrarea distanței; învățați-vă copilul să se spele pe mâini: atunci când ajunge la școală, când se întoarce acasă, înainte și după servirea mesei, înainte și după utilizarea toaletei și ori de câte ori este necesar;

7. învățați-vă copilul cum să poarte corect masca de protecție și explicați-i importanța și necesitatea purtării acesteia;

8. sfătuiți-vă copilul să nu consume în comun alimente sau băuturi și să nu schimbe cu alți elevi obiectele de folosință personală (telefoane, tablete, instrumente de scris, jucării etc.) Nu oferiți alimente sau băuturi întregii grupe/clase la aniversări sau cu alte ocazii.

9. curățați/dezinfectați zilnic acasă obiectele de uz frecvent ale copilului (telefon, tabletă, computer, mouse etc.);

10. în situația în care copilul are febră, simptome respiratorii (tuse, dificultăți în respirație), diaree, vărsături, contactați telefonic medicul de familie sau serviciile de urgență, după caz, și nu duceți copilul la școală;

11. părinții/aparținătorii nu vor avea acces în curtea unității de învățământ și nu vor putea însoți copiii în unitatea de învățământ, cu excepția cazurilor speciale, pentru care există aprobarea conducerii școlii;

12. comunicați constant cu personalul școlii, telefonic sau prin mijloace electronice, în vederea identificării din timp a semnelor de îmbolnăvire și a inițierii măsurilor de prevenire a îmbolnăvirilor în colectivitate.

Părinții au obligația să anunțe unitatea de învățământ cu privire la absența elevului în următoarele situații:– elevul prezintă simptome specifice infectării cu virusul SARS-CoV-2;– elevul a fost diagnosticat cu SARS-CoV-2;– elevul este contact direct al unei persoane diagnosticate cu SARS-CoV-2 și se află în carantină.

DIRECTOR,

Prof. Miheț Ancuța Florentina